Давялося пабываць на выступленні Naviband у адным з мінскіх гандлёвых цэнтраў. Хлопец і дзяўчына малайцы: і спявалі выдатна, і публіку “запалілі”, і нават разявак, якія выпадкова трапілі на канцэрт, “загіпнатызавалі” застацца да фінальнай песні. Але здзівіла іншае — як пасля апошняй кампазіцыі, той самай, з якой музыкі адправяцца заваёўваць “Еўрабачанне”, Арцём з Ксюшай, развітаўшыся з фанатамі, раптам кінуліся бегчы ў невядомым напрамку.